Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: — nem tekinthető a közrend megsértésének. A menekült jogállásnak a 101/1989. (IX. 28.) Korm. rendelet 17. § (2) bekezdésének
Paragraph Index: 115

b) pontja alapján történő megszüntetése az Alkotmány 2. § (1) bekezdésében foglalt jogállam, valamint az ebből eredő jogbiztonsághoz való jog, az Alkotmány 7. § (1) bekezdésében foglalt a nemzetközi jogi kötelezettségek és a belső jog összhangjához való jog, továbbá az Alkotmány 65. § (1) bekezdésben foglalt menedékhez való joggal összefüggésben okozott visszásságot. III. A menekült jogállás megszüntetéséről szóló határozat hirdetményi úton történő kézbesítése az Alkotmány 2. § (1) bekezdésében foglalt jogállam, valamint az ebből eredő jogbiztonsághoz való joggal összefüggésben okozott alkotmányos visszásságot. IV. A kötelezettség elmulasztásának utólagos szankcionálása az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben okozott viszszásságot. V. A menekült jogállásnak a csekély összegű kárt okozó szabálysértés miatt történő megszüntetése az Alkotmány 2. § (1) bekezdésében foglalt jogállam, valamint az ebből eredő jogbiztonsághoz való jog, továbbá az Alkotmány 65. § (1) bekezdésben foglalt menedékhez való joggal összefüggésben okoz visszásságot. VI. A jogalkotó szándékának vélelmezése kiszámíthatatlanná teszi a jogalkalmazást, ami az Alkotmány 2. § (1) bekezdésében foglalt jogállam, valamint az ebből eredő jogbiztonsághoz való joggal, továbbá az Alkotmány 57. § (5) bekezdésében garantált jogorvoslathoz való joggal összefüggésben okoz visszásságot. A Magyar Emberi Jogvédő Központ (a továbbiakban: MEJOK) nevében fordult az állampolgári jogok országgyűlési biztosához, mert sérelmezte, hogy a Menekültügyi és Migrációs Hivatal (a továbbiakban: MMH) — 1993. április 19-én kelt határozatával — a külföldi állampolgár (a továbbiakban: panaszos) menekült jogállását megszüntette. I. A vizsgálat adatai szerint az MMH Budapesti Helyi Szerve (a továbbiakban: első fokú hatóság) 1992. április 30-án kelt határozatával a menekültek helyzetére vonatkozó 1951. évi július hó 28. napján elfogadott egyezmény, valamint a menekültek helyzetére vonatkozóan az 1967. évi január hó 31. napján létrejött jegyzőkönyv kihirdetéséről szóló 1989. évi 15. tvr. (a továbbiakban: Konvenció) 1. cikk

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes